text: Ramstein indvier fornyet koncertplads ved Fængslet
  18 maj 2017 kl. 15.45
  Horsens bruger otte mill. kr. på at forbedre koncertplads ved Fængslet.
  Kristi Himmelfartsdag indvier det voluminøse tyske band Ramstein en ny koncertplads ved Fængslet i Horsens. Der ventes 35.000 gæster foran scenen, og de ænser det næppe, men i jorden under deres fødder ligger et helt nyt og avanceret drænsystem, som arrangørerne er helt skråsikre på vil holde området fri for vand, også selv om der skulle falde en såkaldt 100-års regn.  
  Det er et regnvejr så heftigt, at man kun kan forvente det en gang i løbet af hundrede år.
  Horsens Kommune har brugt otte mill. kr .på at forbedre arealerne omkring Fængslet for at gøre det til en vækstdriver og et centralt kultur- og eventområde.
  